અમદાવાદ: બિટકોઇન તોડકાંડ મામલે ભૂગર્ભમાં ઉતરી ગયેલાં નલીન કોટડીયાને ભાગેડુ જાહેર કરવામાં આવ્યાં છે. સેશન્સ કોર્ટે કરેલા હુકમ પ્રમાણે ભાગેડુ નલીન કોટડીયાને 30 દિવસમાં કોર્ટ સમક્ષ હાજર થવા માટે સમય આપવામાં આવ્યો છે. નલીન કોટડીયા આપેલી મુદતમાં હાજર ન થાય તો તેમની મિલકત જપ્ત કરવામાં માટેની અરજી પણ કરવામાં આવી શકે છે. કોર્ટ દ્વારા આ કેસમાં અન્ય એક આરોપી જતીન પટેલ સામે વોરંટ જાહેર કરવામાં આવ્યું છે. નલીન કોટડીયાને શોધવા એક તપાસ ટીમ નેપાળ પણ જઇ આવી હતી જ્યાં તેઓ ન મળતાં કોર્ટ સમક્ષ તેમને સીઆઈડી ક્રાઈમ દ્વારા ભાગેડુ જાહેર કરવા અરજી કરવામાં આવી હતી.